# Partit Nacional Liberal (Romania)

El Partit Nacional Liberal (en romanès Partidul Naţional Liberal, PNL) és un dels principals partits polítics de Romania. Actualment es troba al govern, però en minoria, amb la Unió Democràtica d'Hongaresos de Romania. El 5 d'abril de 2007 van abandonar el govern, el Partit Demòcrata i el Partit Conservador. El president actual del partit és Călin Popescu-Tăriceanu, elegit el novembre de 2000.

## Història

El Partit Nacional Liberal fou fundat entre gener i març de 1875 per Dumitru Brătianu, Ion C. Brătianu i Constantin A. Rosetti. Durant el Regne de Romania (1881-1947) fou un partit molt actiu i governà durant moltes períodes: (1876-1888), (1895-1899), (1901-1906), (1907-1911), (1914-1918), (1918-1919), (1922-1926), (1927-1928) i (1933-1937).
Durant el comunisme (1947-1989), el partit quedà il·legalitzat i, per tant, inactiu, tan sols va fer alguna activitat política a l'exili.
Es refundà el Gener de 1990, amb la convocatòria d'eleccions, nomenaren a Radu Câmpeanu, com a president del partit. El 16 d'octubre de 1991, el PNL entrà al govern de Theodor Stolojan, aconseguint tres ministeris, el de Justícia (Mircea Ionescu-Quintus), el d'Economia i Finances (George Danielescu) i el d'Indústria (Dan Constantinescu); es mantingué al govern fins al 18 de novembre de 1992. El 1992 és junt amb el PNT-CD, PNL-CD, PAR, PER i FER fundaren la Convenció Democràtica Romanesa (CDR), que guanyà les eleccions legislatives i presidencials de 1996. Tot i que no tenir Primer Ministre, ocupava bastants ministeris. El 2000 es trencà la coalició del CDR i passà dels 25 diputats als 30 diputats, cosa que li suposa un petit augment, però poc considerable, i amb la tornada dels socialdemòcrates al govern, el partit restà a l'oposició. El 29 de setembre de 2003 es funda l'Aliança Justícia i Veritat, junt amb el Partit Demòcrata. El 2004 assolí una forta pujada fins als 64 diputats, i gràcies a l'Aliança amb el PD, assoleixen els 112 diputats i 49 senadors. El 28 de desembre de 2004 formà govern amb la Unió Democràtica d'Hongaresos de Romania (UDMR/RMDSZ) i el Partit Conservador, i Călin Popescu-Tăriceanu es converteix en Primer Ministre.
El Govern Tăriceanu al principi va sortir com una gran font de desenvolupament per a Romania, però hi hagué moltes diferències i postures diferents, dins de la coalició, que van arribar al distanciament, i finalment al trencament de la coalició (5 d'abril de 2007). El PNL es va quedar en minoria tot i conservar el pacte amb la UDMR, durant el juliol de 2007, el líder socialdemòcrata Mircea Geoană, anuncià el seu interès per una moció de censura al Primer Ministre Tăriceanu, però finalment, per la proximitat de noves eleccions, i pel desacord entre partits, no va prosperar.
Klaus Iohannis fou reelegit a les eleccions presidencials romaneses de 2020 amb el 62,8% dels vots davant el 37,1% que va aconseguir el seu contrincant la socialdemòcrata Viorica Dancila.
Després de les eleccions legislatives romaneses de 2020, es va nomenar Florin Cîțu del PNL com a primer ministre, recolzat per una coalició del conservador liberal PNL, el liberal progressista/neoliberal USR PLUS, i la minoria hongaresa UDMR/RMDSZ. El primer ministre Cîțu, amb el suport del president Iohannis, va destituir l'1 de setembre de 2021 el ministre de Justícia Stelian Ion, i tots els altres ministres de la USR es van retirar del govern el 7 de setembre deixant el gabinet de Cîțu en minoria, que va caure el novembre en una moció de censura. La crisi política va acabar amb la formació d'un govern de gran coalició encapçalat per Nicolae Ciucă del PNL , i formada pel PNL, el Partit Socialdemòcrata (PSD) i la UDMR, que va romandre al poder fins al juny de 2023, quan la UDMR es va retirar de la majoria. El 15 de juny de 2023, com a part de l'acord de govern de rotació, el nou govern l'encapçalà el socialdemòcrata Marcel Ciolacu.
Després de les eleccions legislatives romaneses de 2024 es va arribar a un acord de coalició entre PSD, PNL i UDMR/RMDSZ, amb el primer ministre Marcel Ciolacu en funcions al nou govern. El segon gabinet de Ciolacu es va instal·lar el 23 de desembre.

## Líders
### Presidents

* Ion Brătianu 1875-1891
* Dimitrie Brătianu 1891-1892
* Dimitrie Sturdza 1892-1908
* Ion I.C. Brătianu 1908-1927
* Vintilă Brătianu 1927-1930
* Ion G. Duca 1930-1933
* Dinu Brătianu 1933-1948
* Càrrec abolit de 1948 a 1990
* Radu Câmpeanu 1990-1996
* Mircea Ionescu-Quintus 1996-2000
* Theodor Stolojan 2000-2004
* Călin Popescu-Tăriceanu 2004-2009
* Crin Antonescu 2009-actualitat

## Referències

* ↑ «Romania reelegeix el conservador Klaus Iohannis com a president d'aquest país». El Periódico, 25-11-2019. [Consulta: 29 gener 2025].
* ↑ «Noul guvern de coaliție condus de Florin Citu a fost inaugurat de Parlament mesaj scurt de la Iohannis la ceremonia de investire» (en romanès). MediaFax, 23-12-2020. Arxivat de l'original el 23 de desembre 2020. [Consulta: 14 desembre 2024].
* ↑ «El Govern de Romania cau arran d'una moció de censura». Diari de Girona, 06-10-2021. [Consulta: 14 desembre 2024].
* ↑ Plate, Katja Christina. «Changing of the guard in Romania: Ciucă leaves, Ciolacu comes» (en anglès). Konrad-Adenauer-Stiftung e. V., 01-06-2023.
* ↑ Marcu, Vasile. «Surse: Surprize la negocierile pe ministere. UDMR obține Finanțele și Dezvoltarea, PSD primește Justiția» (en romanès). Antena 3 CNN, 22-12-2024. [Consulta: 11 gener 2025].

## Enllaços externs

* Plana web oficial